
A historikus részvénypiaci teljesítmény prediktív ereje a Budapesti Értéktőzsdén Momentum kereskedési stratégia az információs bizonytalanság árnyékában

A tanulmány a részvények várható hozamait vizsgáló szakirodalmba illeszkedik, fókuszában az eltérő időszakokra kalkulált momentum kereskedési stratégiák empirikus tesztelése, valamint a jelenség kiváltó okainak elemzése áll. A kutatás arra a kérdésre keresi a választ, hogy a Budapesti Értéktőzsdén rövid és hosszú távon nyereségesnek bizonyul-e a momentum kereskedési stratégia, azaz a részvények múltbeli teljesítménye képes-e szignifikánsan predesztinálni a részvényhozamok jövőbeli alakulását. Ezek teszteléséhez a tanulmányban ötvözésre kerül a portfóliószintű vizsgálat és részvényszintű Fama-MacBeth regresszió, amelyek egységesen alátámasztják a momentum stratégia abnormális hozámát a magyar részvénypiacon. A szerző öt eltérő faktorral próbálja megragadni a vállalatokban rejlő egyedi információs bizonytalanságot és a hipotézist alátámasztó eredményekre jut. A momentum stratégia hozama és részvényszintű idioszinkratikus bizonytalanság közti összefüggés pozitív, ugyanis az magasabb a kisebb kapitalizációval rendelkező, nagyobb historikus volatilitást mutató, elemzői EPS várakozások tekintetében jobban szóródó és kevesebb részvényelemző által követett vállalatok esetén.



